en sisst
hi
Cond zij allen lieden dat roelof reymaer en lijsbethscusters
zijn wijf in pncia hebben gehuert en bekint gehuert te hebben
jegen heen jane ballinck prieste cappellaen der kercken van sinte
peters te loeven en henricke vander horst als man en momboir
lijsbetten ballincx zijnre huysvrouwen wettige suster des voirs
heen jans de huysinge metter stoven smissen en allen den toe
behoirten gelijc die belegen zijn inde steenstrate opde brugge Te
houden te hebben en te besitten metten haefliken goeden en vliegen
erve h nae bescreve dair inne zijnde Inden iersten xxxvi bedden
elc bedde metten coetsen en saergien dair toe behoiren xxxi paer
slapelaken lxiii omeslage xxix oercussen xi becken soe cleyne
soe groote vier ketele xxv wynden viii mutsen drie badecuypen
drie tderde cuypen iii waschcuypen twee cleyne cuypkens dwater
mede inde bade te draghen twee comers en een buycruype gescat
zijnde tsamen dese voirs beruerlike goede metten gesworen scatters
op de some van
van sint jansmisse naestcomen eenen tmijn van drie jaen eeuplijc
sonder middel volgen elcx jairs daenbynnen om en voe vientwintich
stuvers de weke drie plc voir den stuver gerekent Met vorweerden
en condicien oft teniger tijt bynnen den selven tijde soe vroeze dat
de voirs gehuysschen acht daghen lang teynden een mits belette van
vorste de voirs stove niet en heytte en alsoe stille staen moeste dat dan
de selve gehuysschen de peninge vanden tijde dat zij alsoe stille moeste
staen selen moegen onderhouden sonder die te betalen totter tijt dat zij die
stove weder selen beghinnen te heyten en alsoe neringe doen selen en selen alsdan
tverlet dat zij alsoe tachter bleven selen zijn moeten opleggen alle weken
te weten elke weke vervolgen de helicht vander huerigen van eenre
verletter weken voirscr welke goede en have voirs de voirs gehuysschen
ten uutgane vanden voirs tmijne wederome selen moeten doen schatten
En oft zij dan arger bevoden wordden dat sullen de selve gehuysschen moeten
oprichten Ende oft die dan beter bevonden worden dat salmen hen vghelden
oft aen de voirs huere afslaen Item selen de voirs h jan en henrick
moeten de huysinge vander stoven ende smissen houden den voirs tmijn duende
van wande en van dake wel en loflijc Ende de voirs gehuysschen selen
de stove moeten houden vanden kakelen en plankien te huen laste en wes
aen de planken oft kakelen bynnen desen tmijne gebroken wordde dat
sullen de selve gehuysschen doen reparen thuen laste al warent
meer dachuen dan eene Voirts hebben de voirs gehuysschen
gelooft dat zij inde voirs stove bynnen den voirs tijde gheen oveerbair